Jyotirlinga Darshan Yatra ജ്യോതിര്ലിംഗ ദര്ശന് യാത്ര പ്രയാഗ്രാജ് സംഗം സ്റ്റേഷനില് നിന്ന് തുടക്കം കുറിച്ചു ജ്യോതിര്ലിംഗ ദര്ശന് യാത്ര എന്ന പ്രത്യേക ട്രെയിന് സര്വീസിന് ഇന്ത്യന് റെയില്വേ കാറ്ററിങ് ആന്ഡ് ടൂറിസം കോര്പ്പറേഷന് ഐ ആര് സി ടി സി തുടക്കം കുറിച്ചു. ഒക്ടോബര് 21 മുതല് 10 രാത്രികളും 11 പകലുകളും നീണ്ടുനില്ക്കുന്ന വിനോദസഞ്ചാര യാത്രയ്ക്കായി പ്രയാഗ്രാജ് സംഗം റെയില്വേ സ്റ്റേഷനില് നിന്നാണ് ട്രെയിന് പുറപ്പെട്ടത്. 10,395 രൂപയാണ് ഒരാള്ക്കുള്ള ടിക്കറ്റ് നിരക്ക്.പാക്കേജിന്റെ ഭാഗമായി മഹാകാലേശ്വര്, ഓംകാരേശ്വര്, സോമനാഥ്, നാഗേശ്വര് ജ്യോതിര്ലിംഗം എന്നീ ജ്യോതിര്ലിംഗ ക്ഷേത്രങ്ങളും സര്ദാര് വല്ലഭായ് പട്ടേലിന്റെ സ്മാരക പ്രതിമയായ സ്റ്റാച്യൂ ഓഫ് യൂണിറ്റിയും ഉദയ്പൂരും സന്ദര്ശിക്കാനുള്ള അവസരം യാത്രക്കാര്ക്ക് ലഭിക്കും.നാല് ജ്യോതിര്ലിംഗ ക്ഷേത്രങ്ങളിലേക്കുള്ള തീര്ത്ഥാടനത്തിനായി സ്പെഷ്യല് ട്രെയിന് സര്വീസ് ഒക്ടോബര് 24 ന് ആരംഭിക്കാനാണ് ഐആര്സിടിസി തീരുമാനിച്ചതെങ്കിലും വളരെ വേഗത്തില് റിസര്വേഷന് പൂര്ത്തിയായി. ഇതേ റൂട്ടിലുള്ള ട്രെയിനില് യാത്ര ചെയ്യാന് ആവശ്യക്കാരുടെ എണ്ണം വര്ധിച്ചതോടെ ഒക്ടോബര് 21 നും ഒക്റ്റോബര് 31നുമിടയില് സര്വീസ് നടത്തുന്ന രീതിയില് ട്രെയിന് സര്വീസ് പുതുക്കി നിശ്ചയിക്കുകയായിരുന്നു, ഐആര്സിടിസിയുടെ ഉത്തരമേഖലാ വിഭാഗം റീജയണല് മാനേജര് അജിത് കുമാര് സിന്ഹ പറഞ്ഞതായി ഹിന്ദുസ്ഥാന് ടൈംസ് റിപ്പോര്ട്ട് ചെയ്യുന്നു.പ്രയാഗ്രാജ് സംഗം സ്റ്റേഷനില് നിന്ന് ഈ ട്രെയിന് യാത്ര പുറപ്പെടുന്നത് ആദ്യമായിട്ടാണെന്നും ട്രെയിനിന്റെ പാതയിലുള്ള വിവിധ സ്റ്റേഷനുകളില് നിന്ന് യാത്രക്കാര്ക്ക് കയറാമെന്നും അദ്ദേഹം കൂട്ടിച്ചേര്ത്തു.ബോര്ഡിങ് സ്റ്റേഷനുകള്പ്രയാഗ്രാജ് സംഗം അല്ലാതെ ട്രെയിന് യാത്ര ചെയ്യുന്ന പാതയിലെ പ്രയാഗ്, പ്രതാപ്ഗഢ്, അമേഠി, റായ് ബറേലി, ലക്ക്നൗ, കാണ്പൂര്, ഇറ്റാവ, ഭിന്ദ്, ഗ്വാളിയാര്, ഝാന്സി എന്നിവയുള്പ്പെടെയുള്ള സ്റ്റേഷനുകളില് നിന്ന് യാത്രക്കാര്ക്ക് ട്രെയിനില് കയറാന് സാധിക്കും.ടൂര് പാക്കേജിന്റെ സവിശേഷതകള്എസി സ്ലീപ്പര് ക്ലാസിലുള്ള ട്രെയിന് യാത്രയാണ് ഈ ടൂര് പാക്കേജ് വാഗ്ദാനം ചെയ്യുന്നത്. വിവിധ വിനോദസഞ്ചാര കേന്ദ്രങ്ങള് സന്ദര്ശിക്കുന്നതിനായി പ്രാദേശിക ബസ് സര്വീസ്, ധര്മശാലകളില് താമസസൗകര്യം തുടങ്ങിയ സൗകര്യങ്ങള് പാക്കേജിന്റെ ഭാഗമായി ഐആര്സിടിസി ഒരുക്കും. യാത്രക്കാര്ക്ക് ശുദ്ധ വെജിറ്റേറിയന് ഭക്ഷണങ്ങള് ഉള്പ്പെടുത്തിയുള്ള പ്രാതലും ഉച്ചഭക്ഷണവും അത്താഴവും നല്കും.വിനോദസഞ്ചാര കേന്ദ്രങ്ങള്നാല് ജ്യോതിര്ലിംഗ ക്ഷേത്രങ്ങള് കൂടാതെ ദ്വാരകയിലെ ദ്വാരകാധിഷ് മന്ദിര്, ഭെന്ത് ദ്വാരക മന്ദിര്, അഹമ്മദാബാദിലെ സബര്മതി ആശ്രമം, ബറോഡയിലെ സ്റ്റാച്യു ഓഫ് യൂണിറ്റി എന്നിവ സന്ദര്ശിക്കാനുള്ള അവസരവും യാത്രക്കാര്ക്ക് ലഭിക്കും. ഉദയ്പൂരിലും ട്രെയിനിന് സ്റ്റോപ്പ് ഉണ്ട്. അവിടെ സിറ്റി പാലസ്, സഹേലിയോന് കീ ബരി, മഹാറാണാ പ്രതാപ് മെമ്മോറിയല് എന്നീ സ്ഥലങ്ങളും യാത്രക്കാര്ക്ക് സന്ദര്ശിക്കാം.Summary: Jyotirlinga Darshan Yatra special train started its journey from Prayagraj Sangam station for 10 nights and 11 days tour at Rs 10,395 per head. As part of this package, the passengers are taken for darshan of four Jyotirlinga Mahakaleshwar, Omkareshwar, Somnath and Nageshwar Jyotirlinga , Statue of Unity and Udaipur